b'\n_START_ARTICLE_\nMost U Bein\n_START_SECTION_\nKonstrukcija\n_START_PARAGRAPH_\nGradnja se je za\xc4\x8dela leta 1849 in kon\xc4\x8dala leta 1851. Gradbeni in\xc5\xbeenirji iz Mjanmarja so pri gradnji mostu uporabljali tradicionalne metode lu\xc5\xa1\xc4\x8denja in merjenja. Po zgodovinskih zapisih o mostu U Bein so in\xc5\xbeenirji pri meritvah \xc5\xa1teli korake.\n_START_SECTION_\nOblika in struktura\n_START_PARAGRAPH_\nMost je bil zgrajen na sredini v krivini, da bi se uprl navalu vetra in vode. Glavni tikovi stebri so bili zabiti v jezersko dno sedem metrov globoko. Drugi deli stebrov so bili oblikovani sto\xc5\xbe\xc4\x8dasto, da so lahko meteorne vode padale navzdol brez te\xc5\xbeav. Spoji so bili povezani med seboj._NEWLINE_Prvotno je most podpiralo 984 tikovih stebrov, oba pristopa sta bila zgrajena iz opeke. Pozneje sta bila ope\xc4\x8dna pristopa na most nadome\xc5\xa1\xc4\x8dena z leseno mostno konstrukcijo. Vzdol\xc5\xbe mostu so v enakih presledkih \xc5\xa1tirje leseni paviljoni. Z dodajanjem pristopnih dveh mostov in \xc5\xa1tirih paviljonov se je \xc5\xa1tevilo stebrov pove\xc4\x8dalo na 1089._NEWLINE_Na mostu je tudi devet prehodov, na katerih se vozi\xc5\xa1\xc4\x8de lahko dvigne, da lahko plujejo skozi tudi veliki \xc4\x8dolni in barke. Med stebri je 482 razponov. Skupna dol\xc5\xbeina razponov mostu je 1209 metrov.'